บาทเปิดอ่อนค่า 33.30/32  บาทต่อดอลล่าร์
เงินบาทเปิดอ่อนค่า 33.30/32 บาทต่อดอลล่าร์ รับผลธปท.ลดดอกเบี้ย ออกมาตรการผ่อนคลายเงินทุนฯ
6 พ.ค. 2558

เงินบาทเปิดอ่อนค่า 33.30/32 บาทต่อดอลล่าร์ รับผลธปท.ลดดอกเบี้ย ออกมาตรการผ่อนคลายเงินทุนฯ
นักบริหารเงิน เปิดเผยว่า เงินบาทเปิดตลาดเช้านี้อ่อนค่ามากสุดในรอบ 5 ปี โดยอยู่ที่ระดับ 33.30/32 บาท/ดอลลาร์ อ่อนค่าลงไปมากเมื่อเทียบกับปิดตลาดเมื่อวันพฤหัสที่ผ่านมา ซึ่งอยู่ที่ระดับ 32.96/98 บาท/ดอลลาร์
เงินบาทเปิดตลาดเช้านี้อ่อนค่าลงมากจากสัปดาห์ที่ผ่านมา เนื่องจากผลของการประชุมคณะกรรมการนโยบายการเงิน(กนง.) ในการปรับลดอัตราดอกเบี้ยนโยบายลง 0.25% มาอยู่ที่ 1.50% รวมทั้งผลจากการประกาศมาตรการผ่อนคลายเงินทุนเคลื่อนย้ายระหว่างประเทศเพิ่มเติม ของธนาคารแห่งประเทศไทย(ธปท.) เมื่อสัปดาห์ที่ผ่านมา
"บาทวันนี้อ่อนค่าลงไปมากในรอบ 5 ปี จากปัจจัยในประเทศที่สำคัญคือ จากผลของสัปดาห์ที่แล้วที่ กนง.ลดดอกเบี้ย และแบงก์ชาติประกาศมาตรการผ่อนคลายฯ " นักบริหารเงินเงิน ระบุ
โดยคาดว่า วันนี้เงินบาทยังมีโอกาสอ่อนค่าได้ต่อ มองกรอบไว้ที่ 33.25-33.40 บาท/ดอลลาร์